Súradnice: 48°51′54″S 14°17′02″V﻿ / ﻿48,86500°S 14,28389°V﻿ / 48.86500; 14.28389

Pohľad z rozhľadne.
Slnečné hodiny na Kleti sú pre vysoké stromy v okolí v tieni
**Kleť** (nem. *Schöninger*) je s nadmorskou výškou 1 083 m n. m. najvyšší vrch Blanského lesa, ktorý je súčasťou Šumavského podhoria. Leží 6 km severozápadne od Českého Krumlova a 18 km na juhozápad od Českých Budějovíc.

Pôvod mena
----------

Prvá písomná zmienka o mene tohto vrchu pochádza z roku 1263, kedy je uvádzaná ako *mons Nakletti*, ďalší záznam z roku 1318 ju zmieňuje ako *mons Naclati*. Z týchto dokladov sa usudzuje na pôvod mena zo staročeského slova *klětЬ* vo význame búda, komôrka, sklep zrejme podľa nejakej skalnej skrýše alebo zo staročeského slova *klatЬ* vo význame hrot, špica. Nemecký názov Schöninger vznikol prekladom z pomenovania Krasletínska hora (po blízkej dedine Krasetín – pred tým Krasletín), lebo *verschönen* znamená krášliť (krasliti).

Vegetácia
---------

### Prírodná rezervácia

Na severozápadnom úbočí hory sa nachádza prírodná rezervácia Kleť, kde sú chránené prirodzené bučiny s jedľou bielou a suťové lesy vyšších polôh. Táto rezervácia si zachovala pôvodný bukový les-prales, taký aký sa v podhorských polohách vyskytoval na mnohých miestach strednej Európy, ale na väčšine miest bol nahradený napr. smrekovými porastmi. Niektoré rastliny a mravce sú glaciálnym reliktom a inde než v Blanskom lese sa u nás nevyskytujú. V rezervácii sa nachádzajú i geologické zaujímavosti.

Stavby na vrchole
-----------------

### Rozhľadňa

Na vrchole sa nachádza Josefova veža, skôr nazývaná cisára Františka Jozefa, najstaršia kamenná rozhľadňa v Čechách, dostavaná bola v roku 1825, za priaznivého počasia ponúka rozhľad až k Alpám, na Lipno, či elektráreň Temelín. Je vysoká 20 metrov, nahor vedie 110 schodov..

Pri rozhľadni stojí Teréziina chata s reštauráciou a neďaleko nej sa nachádzajú najvyššie položené slnečné hodiny v Čechách. 

### Hvezdáreň

Kousok pod vrcholom stojí hvezdáreň, ktorá náleží ku svetovej špičke v oblasti skúmania planétok. Na jej počesť je nazvaná planétka (2199) Kleť. Bola postavená v rokoch 1957 – 1958.

Vysielač Kleť
-------------

Na vrchole nie je možné prehliadnuť televízny vysielač pre južné Čechy vysoký 175 metrov, ktorý bol postavený v roku 1978.. Nachádza sa vo výške 1 056 m n. m. a v súčasnej dobe (2023) je možné z vysielača prijímať:

### Rozhlas

| Frekvencia[MHz] | Stanica | ERP | Polarizácia |
| --- | --- | --- | --- |
| 091,1 | Český rozhlas 1 Radiožurnál | 78 kW | horizontálna |
| 094,1 | Frekvence 1 | 62 kW | horizontálna |
| 102,9 | Rádio Impuls | 62 kW | horizontálna |
| 106,4 ​​ | Český rozhlas 5 Č. Budějovice | 78 kW | horizontálna |

### Digitálne rozhlasové vysielanie (DAB+)

Multiplex vysiela na frekvencii 12C s výkonom 20 kW, vďaka čomu pokrýva široké okolie.

| Multiplex | Kanál | ERP | Polarizácia | Stanice |
| --- | --- | --- | --- | --- |
| DAB+ CRo Čechy | 12C | 000000000000020.000000000020 kW | vertikálna | Radiožurnál • Dvojka • Vltava • Plus • Radio Wave • D-dur • Jazz • Rádio Junior • ČRo Rádio DAB Praha • Rádio Retro • ČRo Region • ČRo Plzeň • ČRo České Budějovice • ČRo Liberec • ČRo Pardubice |

### Digitálna televízia (DVB-T)

| Kanál | Multiplex | ERP | Polarizácia | Poznámka |
| --- | --- | --- | --- | --- |
| 39 | Multiplex 21 | 100 kW | Horizontálna |  |
| 27 | Multiplex 22 | 100 kW | Horizontálna |  |
| 22 | Multiplex 23 | 100 kW | Horizontálna |  |
| 30 | Multiplex 24 | 63 kW | Horizontálna | z rozhľadne |
|

Najbližšie vysielače
--------------------

Najbližšie významné vysielače a vzdialenosť k nim:

|  | **Plzeň - mesto**115 km | **Cukrák**119,1 km | **Mezivrata**86,6 km |  |
| **Svatobor**70,9 km | Sever | **Javořice**86,7 km |
| Západ      Východ |
| Juh |
| Passau (D)70 km | Linz (A)60 km | **Jauerling (A)** 97,8 km |

Cesty na vrchol
---------------

Na vrchol Klete je možné vystúpiť pešo, vyjsť na bicykli či sa nechať vyviezť lanovkou.

### Pešie výstupy

Turistické chodníky vedú na Kleť zo všetkých svetových strán:

* od juhu vedie modro  značený chodník z Českého Krumlova,
* od západu červeno  značený chodník z Chvalšín a modro  značený chodník z Rohov,
* od severe žlto  značený chodník z Křemže a zeleno  značený chodník z Holubova,
* od východu žlto  značený chodník z Plešovíc a červeno  značený chodník zo Zlatej Koruny.

### Na bicykli

Pre cyklistov vedie na Kleť odbočka z cyklotrasy č. 1166. Táto odbočka je jedinou asfaltovou prístupovou trasou na vrchol. Od juhu z Českého Krumlova je možné vyjsť na vrchol zhruba po nasledujúcej v tabuľke uvedenej trase s temer 5 % priemerným stúpaním. Záverečný úsek, vyššie uvedená odbočka z cyklotrasy 1166: Plánský – Kleť je najnáročnejšou partiou cyklovýstupu s najvyšším stúpaním okolo 6 %. 

| Bod trasy | Kilometer | Nadm. výška (m) | Priemerný sklon |
| --- | --- | --- | --- |
| Č. Krumlov (zámok) | 0.00 | 490 | x % |
| Třída Míru | 0.50 | 530 | 8,51 % |
| Nový Dvůr | 2.70 | 650 | 5,38 % |
| U Granátníku | 4.60 | 710 | 3,16 % |
| U Modrého obrazu | 6.20 | 800 | 5,63 % |
| Plánský | 9.00 | 900 | 3,57 % |
| U Vodárny | 10.50 | 1015 | 7,67 % |
| Kleť | 12.00 | 1084 | 4,60 % |
|

### Lanovka

Na svahu hory sa nachádza zjazdovka a lyžiarsky vlek. Z Krasetína na severovýchodnom úbočí vedie na vrchol sedačková lanovka, dlhá 1 792 m a prekonávajúca počas 15 minút prevýšenie 383 m.

Vedľajší vrchol
---------------

Asi 500 m juhovýchodne od hlavného vrcholu sa nachádza vedľajší vrchol **Malá Kleť** (1 042 m n. m.), súradnice: 48°51′39″S 14°17′18″V﻿ / ﻿48,86083°S 14,28833°V﻿ / 48.86083; 14.28833. Ide o zalesnenú vyvýšeninu s balvanmi a vrcholovou skalkou, neďaleko od rázcestia Pod Kleťou, kde sa spájajú červená  a žltá  značka.

Fotogaléria
-----------

* Vysielač KleťVysielač Kleť
* Najľahšie je možné na Kleť sa dostať lanovkouNajľahšie je možné na Kleť sa dostať lanovkou
* Josefova veža na vrcholku KletiJosefova veža na vrcholku Kleti
* Pohľad z rozhľadne na KletiPohľad z rozhľadne na Kleti
* Pohľad z rozhľadne na Kleti, v diaľke je vidieť para z chladiacich veží JE TemelínPohľad z rozhľadne na Kleti, v diaľke je vidieť para z chladiacich veží JE Temelín

Referencie
----------

1. ↑  LUTTERER, Ivan; ŠRÁMEK, Rudolf. *Zeměpisná jména v Čechách, na Moravě a ve Slezsku*. Havlíčkův Brod : nakladateľstvo Tobiáš, 1997. ISBN 80-85808-50-1. Kapitola Kleť, s. 127.
2. ↑  POHORECKÝ, Vladimír. *Tipy na výlet po rozhlednách a starých hradech*. Praha : Radioservis a.s. 2000. ISBN 80-86212-10-6. Kapitola Rozhledna na Kleti, s. 49.
3. ↑   *Česká republika – Stručný turistický průvodce*. Cheb : Music, 2002. ISBN 80-85925-12-5. Kapitola Kleť, s. 217.
4. ↑  Zoznam rádií
5. ↑  KROPÁČEK, Roman. *Rozhlasové stanice - Digital Radio DAB* [online]. digitalradiodab.cz, [cit. 2020-09-24]. Dostupné online.
6. ↑

Pozri aj
--------

* Chránená krajinná oblasť Blanský les
* Hvezdáreň Kleť

Iné projekty
------------

Commons
* Spolupracuj na Commons Commons ponúka multimediálne súbory na tému **Kleť**

Externé odkazy
--------------

* Klub Kleť
* Kleť na Ckrumlov.cz
* Kleť na Jiznicechy.org
* Kleť na Tisicovky.cz

Zdroj
-----

*Tento článok je čiastočný alebo úplný preklad článku Kleť na českej Wikipédii.*

| * z
* d
* u
České TV a FM vysielače |
| --- |
| 
* Babí lom (Hodonín)
* Buková hora (Ústí n/L)
* Cukrák (Praha)
* Černá hora (Trutnov)
* Děvín (Mikulov)
* Hády (Brno)
* Hošťálkovice (Ostrava)
* Javořice (Jihlava)
* Ještěd (Liberec)
* Kleť (Č. Budějovice)
* Kojál (Brno)
* Krásné (Pardubice)
* Krašov (Plzeň)
* Lysá hora (Frýdek-Místek)
* Mezivrata (Votice)
* Praděd (Jeseník)
* Radhošť (Rožnov p/R)
* Svatobor (Sušice)
* Tlustá hora (Zlín)
* Žižkov (Praha)

 |  |